b'\n_START_ARTICLE_\nJehan Daruvala\n_START_PARAGRAPH_\nJehan Daruvala (s. 1. lokakuuta 1998 Mumbai) on intialainen moottoriurheilija. H\xc3\xa4n kuuluu Force Indian F1-tallin suojatteihin.\n_START_SECTION_\nUra\n_START_PARAGRAPH_\nDaruvala aloitti Karting-sarjoissa voittaen vuonna 2012 Aasian Pacific Championship -luokan mestaruuden. Vuonna 2014 h\xc3\xa4n sijoittui Saksan Kart Championship -luokassa toiseksi. Vuonna 2015 Daruvala aloitti kilpauransa Formula Renault NEC -sarjassa saavuttaen kolme palkintosijaa sijoittuen sarjapisteiss\xc3\xa4 viidenneksi. Samana vuonna h\xc3\xa4n ajoi Eurocup Formula Renault ja Formula Renault Alps -sarjoissa vierailevana kuljettajana. _NEWLINE_Vuonna 2016 Daruvala ajoi t\xc3\xa4yden kauden Eurocup -sarjassa saavuttaen yhden paalupaikan ja yhden palkintosijan sijoittuen sarjan yhdeks\xc3\xa4nneksi. Samana vuonna h\xc3\xa4n jatkoi Formula Renault NEC -sarjassa saavuttaen yhden voiton, yhden paalupaikan ja viisi palkintosijaa sijoittuen sarjan nelj\xc3\xa4nneksi. Alkuvuodesta 2016 Daruvala kilpaili Toyota Racing Series -sarjassa ja sijoittui sarjan toiseksi._NEWLINE_Vuonna 2017 Daruvala kilpaili Euroopan Formula 3 -sarjassa, jossa otti yhden voiton ja kaksi palkintokorokesijaa. H\xc3\xa4n jatkoi sarjassa my\xc3\xb6s kaudella 2018, jolloin voitti yhden kilpailun. Saman vuoden lopussa h\xc3\xa4n osallistui my\xc3\xb6s GP3-sarjan p\xc3\xa4\xc3\xa4t\xc3\xb6sosakilpailuun Abu Dhabissa._NEWLINE_Daruvala kilpailee Preman autolla FIA F3 -sarjassa vuonna 2019.'